Document ID: 31996R1063

ΚΑΝΟΝΙΣΜΟΣ (ΕΚ) αριθ. 1063/96 ΤΟΥ ΣΥΜΒΟΥΛΙΟΥ της 10ης Ιουνίου 1996 για την τροποποίηση του κανονισμού (ΕΚ) αριθ. 3078/95 για την κατανομή, για το 1996, ορισμένων ποσοστώσεων αλιευμάτων μεταξύ των κρατών μελών για σκάφη που αλιεύουν στα ύδατα των Νήσων Φερόε
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι με τον κανονισμό (ΕΚ) αριθ. 3078/95 (2) κατανέμονται για το 1996 ορισμένες ποσοστώσεις αλιευμάτων μεταξύ των κρατών μελών για σκάφη που αλιεύουν στα ύδατα των Νήσων Φερόε 7
ότι μια ποσόστωση αλιεύματος 4 910 τόνων για το σκουμπρί χορηγήθηκε στην Κοινότητα στην υποδιαίρεση CIEM V b για το 1996 7 ότι η ποσόστωση αυτή πρέπει να μειωθεί προκειμένου να ληφθεί υπόψη η μείωση του TAC για το σκουμπρί για την εν λόγω περιοχή 7
ότι, σύμφωνα με τη διαδικασία που προβλέπεται στο άρθρο 2 της αλιευτικής συμφωνίας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (3), τα μέρη διεξήγαγαν περαιτέρω διαβουλεύσεις σχετικά με τα αμοιβαία αλιευτικά δικαιώματα για το 1996 7
ότι οι διαβουλεύσεις αυτές περατώθηκαν με αποτέλεσμα τη μείωση της προαναφερθείσας ποσόστωσης αλιεύματος 7
ότι, προκειμένου να διασφαλιστεί η αποτελεσματική διαχείριση των διαθέσιμων αλιευτικών δυνατοτήτων, θα πρέπει να κατανεμηθούν μεταξύ των κρατών μελών ποσοστώσεις σύμφωνα με το άρθρο 8 του κανονισμού (ΕΟΚ) αριθ. 3760/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 3078/95, οι ποσότητες σχετικά με το σκουμπρί στην υποδιαίρεση CIEM V b αντικαθίστανται με τις ποσότητες του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Ιουνίου 1996.

Labels: 18
6